LidanRubinov/Halacha-QA huggingface dataset:
שאלה: שליח ציבור נשוי: בבית הכנסת במושב שלנו יש מס אנשים נשואים שראויים להיות שליחי ציבור. יש אחרים אורחים שאינם נשואים ויתכן שמבחינה רוחנית גם הם ראויים, אנו לא יכולים לדעת. מאחר שכך הם פני הדברים, האם נכון להעלות אדם להיות שליח ציבור שהוא לא נשוי, בהנחה שכולם ראויים ויש שליחי ציבור נשואים במקום או שיש להימנע מכך ולהעלות רק נשואים? עיקר הבעיה נובעת מכך שאדם שלא נשוי בד"כ יש לו חברה ואז הוא חייב כרת בכל ייחוד, אם כן, כיצד יהיה חזן? ואם אין לו חברה, אז בודאי שיש לו בעיית זרע לבטלה שזה עוד יותר חמור מנידה. או שמא להתעלם מבעיה זו למרות שברור לכולנו שהיא מחוייבת המציאות. בקיצור השאלה, האם להימנע לגמרי או שזה לא מהווה בעייה? (מדובר על שבתות בלבד שאז בית הכנסת פתוחה)
תשובה: לכתחילה, ראוי לשלוח בימים הנוראים ש"ץ נשוי. בשעת הדחק כשאין ש"ץ מתאים גם רווק כשר. הטלת דופי בכל הרווקים, בפרט בימים אלו. לא כל רווק חשוד חלילה על עברות אלא א"כ ידוע שהוא עובר עברות שיש בהם כרת ואז אין למנותו כש"ץ. על סמך מה קבעת שהוצ חמורה מנידה? האמת הפוכה!
שאלה: תרופה בתענית: א) יש לי זיהום בפה. האם מותר לשים בפה חלב עיזים בלי לבלוע (אף יותר מרביעית), כדי לרפא את זה? ב) האם אפשר לקחת כדורים שעוזרים לזה עם מים?
תשובה: א. לשים בפה בלי לבלוע מותר. ב. יש לקחת את הכדור ללא מים או לאחר הצום. כל זה בהנחה ומדובר בפצעים שרק מציקים ולא בדבר חמור יותר.
שאלה: שלא לשמה בציצית: ציצית שנעשתה שלא לשמה, האם אפשר לפרום רק כנף אחת ולעשות לשמה או צריך לעשות את כל הכנפות לשמה?
תשובה: אני משער שאתה מתכוון לקשירת הציציות ולא לטווית החוטים. אדם שקושר ציצית ללא כוונה מן הסתם התכוון לשם מצווה ואינו צריך לקשור את הציצית (משנה ברורה סימן יד). אולם מי שקשר ש"לא לשמה" צריך לפרום הכל ולקשור לשם מצוות ציצית.
שאלה: כלי פלסטיק לבשרי וחלבי: האם מותר להשתמש באותם כלים פלסטיקים גם לחלב וגם לבשר?
תשובה: ודאי שלא.
שאלה: לשבור את הצום בגלל מיגרנה: אני צם כעת את צום גדליה ומתחיל לי התקף מיגרנה (אני מאוד רגיש לחוסר שתייה או ארוכה בבוקר מייד מקבל התקף מיגרנה). האם יש איזה הקלה בנושא?
תשובה: כשמתחיל התקף המיגרנה אתה יכול להפסיק את הצום. הרב חיים כץ
שאלה: יום השלושים לפטירה: חברתי נפטרה ונקברה ביום חמישי כ"ח באלול. מתי יוצא יום השלושים? בברכת שנה טובה
תשובה: בהלכה מובא שחגים מבטלים דיני שבעה ושלושים. יוצא לפי זה, שראש השנה ביטל את השבעה ויום הכיפורים מבטל דיני שלושים. באבלות על הורים אסור להסתפר ולהתגלח עד שיגערו בו חבריו ודין זה לא מתבטל על ידי החג. (ערוך השולחן, יורה דעה, שצט, יג)
שאלה: ברכת שופר במניין גדול: אם יש מניין גדול ואני לא שומע את ברכת השופר מהחזן, האם עלי לברך לשמוע קול שופר ושהחיינו?
תשובה: כן, אם לא שמעת את הברכה מהם תברך בעצמך.
שאלה: כדורים בצום גדליה: אני לוקח שני כדורי אנטיביוטיקה בעקבות איזו דלקת. א. בבירור עם הרופאה, כדי שהכדור יספג טוב יש צורך לאכול (מספיק אפילו מעט). ב. יש לי בעקבות הכדורים בחילה חזקה מאוד. האם להמשיך עם הצום?
תשובה: אתה יכול להפסיק את הצום. הרב חיים כץ
שאלה: שירים בתפילת יום כיפור וראש השנה: מינו אותי השנה לשליח ציבור, וברצוני לברר: א. האם ראוי לשיר שירים שמחים כמו והביאותים אל הר קדשי ורציניים כמו רצה ה אלוקינו בחזרת הש"ץ של ראש השנה ויום כיפור? ב. האם מותר לי לחזור על מילים בקטעי חזנות ופיוט וכן בשירים? (כוונתי כמובן בחזרות שמטרתם לעורר לתפילה וכוונה, ולא ל חזנות גרידא) ג. האם יש הבדל בין חזרה על משפטים בהם יש שם ה למשפטים בהם הוא אינו מוזכר? ד. האם יש בעיה נוספת בשירת ותחזינה או בספר חיים כאשר בזמן בו השיר מושר שוהה החזן שיעור זמן בו הוא יכול לסיים את הברכה או התפילה?
תשובה: על הש"ץ להיות מרוצה לציבור. ציבור הנתון להשפעה חסידית מעוניין בשילוב של נעימות עליזות במקומות המתאימים. ציבור אחר אולי מתנגד לכך. אין לש"ץ רשות לחזור על מילה או פסוק פעמיים, זהו הפסק. הצבור רשאי, אך על הש"ץ לא להתחיל נעימה שתגרום לציבור להזכיר שם ה' לבטלה. מכיון שתפילת העמידה ארוכה אין חשש שהציבור ישיר עד כדי זמן של כל התפילה. אם יש חשש כזה, יש להפסיק את השירה בזמן.
שאלה: סיום מסכת ללא ביטוי דברים: האם ניתן לעשות סיום מסכת על לימוד שנעשה ללא ביטוי הדברים בשפתי?
תשובה: אם אתה שמח בסיום אפשר בכל זאת, שהרי מדובר רק בשמחה ושיגישו משהו לאכול ולשתות.
שאלה: שתיה לש"ץ באמצע פסוקי מוסף בר"ה: אני ש"ץ במוסף של ר"ה, ולכן עושה קידוש בהפסקה בצנעה. האם אני יכול לשתות מים במהלך תפילת מוסף: א. לפני תחילת חזרת הש"ץ כלומר, בין תקיעות דמיושב לתקיעות דמעומד? ב. תוך כדי חזרת הש"ץ לפני מלכויות? ג. באמצע פסוקי מלכויות-זכרונות-שופרות, כלומר: באמצע תקיעות דמעומד?
תשובה: לפני חזרת הש"ץ אתה יכול לשתות בצנעה. באמצעה - לא.
שאלה: כשרות אצל ההורים: אצל חמי וחמותי אין הקפדה גדולה על כשרות - לא מנפים קמח, לא בוררים אורז וגם בתנור לא ממתינים בין בשר וחלב. כמו כן, כל כלי שנקנה לא עובר טבילה וגם לא מוכנים שאנחנו נלך להטבילו. מה עלינו לעשות וכיצד עלינו לנהוג במצב שכזה? (בעלי טוען שכיבוד הורים חשוב יותר מההקפדות האלה)
תשובה: עליכם למצוא את הדרך לכבד את ההורים מכאן, מבלי לעבור על ההלכה מכאן. עצתי שתבואו כבר ביום שישי בבוקר ותסייעו בהכנות לשבת בדרכי נועם, ללא הערות אלא במעשים. כגון: להסיק את התנור לפני שימושו, אם כי בדיעבד אין הדבר מעכב אם אופים בכלים נפרדים, חלל התנור לא נאסר בדיעבד. גם כלים שלא הוטבלו זו מצות בעה"ב, ובדיעבד הכלים לא נאסרים על אחרים. אם תסייעו באפיה. תנפו אתת הקמח בעצמכם, ותבררו את האורז. בדיעבד אם הקמח והאורז טריים, החשש לחרקים נמוך יותר ותוכלו לבדוק את השאריות אם הן נגועות.
שאלה: ויהי נועם במוצאי יום טוב: האם אומרים ויהי נועם ואתה קדוש במוצאי יום טוב שאין לאחריו יום טוב?
תשובה: "ויהי נועם" ו"ואתה קדוש" אומרים רק במוצאי שבת ולא במוצאי יום טוב.
שאלה: הכשרת טוסטר אובן: 1. קיבלתי מישהו טוסטר אובן שלא ידוע למה שימש: בשרי או חלבי. כיצד אני יכול להכשיר אותו? 2. מה לגבי התבניות שבו, האם ניתן להכשיר אותם באותה מידה אם לאו? במידה ולא- האם ניתן להשתמש בהן כהן עטופות בנייר כסף או שעליהן נייר אפיה?
תשובה: 1. להדליק אותו במקסימום החום כשהוא נקי, ואז הוא פרווה ואפשר לייחד אותו לשימוש בשרי או חלבי. 2. כן, אפשר להכשירם בהגעלה במקרה שבלעו בשר ורוצה להכשיר לחלב וכדומה, שזה דבר היתר, אבל אם בלעו דבר איסור לא.
שאלה: צום גדליה: אם שתיתי מים בשעה 5:20 בבוקר האם יכול לצום או שכבר אין תיקון
תשובה: מתוך הספר "פניני הלכה" של הרב אליעזר מלמד המתפרסם באתר: "שכח ואכל או שתה ביום צום, חייב להמשיך לצום, שכן ימים אלו נקבעו לצום על הצרות שארעו לנו בהם. ואף אם אכל או שתה כשיעור שבירת הצום, ועקב כך כבר לא יוכל לומר "עננו" בתפילתו (כמבואר להלן ט), מכל מקום איסור אכילה ושתייה ממשיך לחול עליו. ומי שעשה עבירה אחת אין לו היתר לעשות עבירות נוספות (שו"ע תקסח, א). ואין צורך להתענות ביום אחר תמורת הצום ששבר, מפני שחיוב הצום הוא דווקא ביום שתקנו חכמים לצום. ואמנם היו שנהגו לקבל על עצמם צום נוסף כדי לכפר על מה שאכלו ביום תעניתם, אולם אין בזה חובה (מ"ב תקסח, ח). ועדיף לכפר על כך בהוספת צדקה ולימוד תורה".
שאלה: שבירת צום: שברתי צום במזיד (צום גדליה) האם עליי לצום בפעם אחרת כדי לכפר?
תשובה: לא. בקש סליחה ביוכ"פ.
שאלה: דיבור עם בחור וקשר עין: האם מותר לי לדבר כמה דקות עם בחור שאני פוגשת לעיתים רחוקות בשמחות? אני יודעת שיש לי את הגבולות שלי ושאני לא אגרר לקשר איתו. מדוע אסור לעשות קשר עין עם בחור?
תשובה: אצלנו, מצד גדרי הצניעות, כל קשר בין בחור לבחורה יהיה רק למטרת נישואין ולא סתם ידידות וחברות, כדי שלא יגלוש לדברים לא רצויים מבחינת גדרי צניעות. ולכן, כל עוד שמדובר בדיבורים נצרכים לאינטרס מסויים, כמו שמדברים עם פקיד, מותר. אבל אם זה גולש מעבר לזה, זה עלול לבוא להתקרבות יתירה, וכמו שהתורה אסרה לנו יחוד והרמב"ם כותב שהסיבה לכך היא שהיחוד הוא מבוא לדברים יותר חמורים. לכן ח אמרו פה, שכל ידידות יתירה שאינה לגופו של ענין עלולה לבוא להתקרבות לא רצויה, וכדי להרחיק את האדם מן העבירה אסרו זאת.
שאלה: שיאצו בשבת - המשך: הרב ענה שיש איסור לטפל בשיאצו בשבת אם הדבר מחייב התעמלות ומאמץ הגורם לזיעה אבל מצאנו שפוסק השו"ע שכח, מג שמותר לעשות רפואה בשבת שאין עושים אותה ע"י סממנים במידה שיש לו צער, וזה לשון מרן: "מותר לכפות כוס חם על הטבור ולהעלותו ולהעלות אזנים בין ביד בין בכלי ולהעלות אונקלי, דהיינו תנוך שכנגד הלב שנכפף לצד פנים, שכל אחד מאלו אין עושים בסמנים כדי שנחוש לשחיקה ויש לו צער מהם", וכך פסקו כל האחרונים אשמרה שבת (ח"ב, פ"ו, ב, עמ רמב), אורחות שבת (ח"ב, פ"כ, קלה, עמ רפז). אישתי נטורופתית ומתמחה בשיאצו, אין שום מצב בעולם שכאשר היא מטפלת בשיאצו היא מגיעה לסממנים, אז במידה והטיפול הוא רפואי למניעת צער ולא כמו בשאלה הקודמת שזה היה לכיף, האם נתיר לטפל בשבת? השאלה נשאלה בהמשך לשאלה "שיאצו בשבת"
תשובה: ראה שולחן ערוך אורח חיים, הלכות שבת, סימן שכח, סעיף מב: " אין מתעמלין, היינו שדורס על הגוף, בכח כדי שייגע ויזיע".
שאלה: הנהגה בימינו: בצום גדליה אנו צמים על אובדן ההנהגה של שארית העם בא"י. האם קיום כאשר בימינו יש ראש ממשלה שפועל בניגוד (ואפילו לרעת) לטובתנו, האם מוטב להדיח אותו או להשאיר אותו בתפקידו ובלבד שלהשאיר את ההנהגה?
תשובה: הרמב"ם מגדיר שהתענית בצום גדליה היא על חורבן הארץ, כי בט' באב נחרב המקדש אך עוד נותר מעט מהעם בארץ, אך בצום גדליה נתפזרה שארית הפליטה ונחרבה הארץ. ברור שצריך להחליף הנהגה שנהפכה רעה ופועלת נגד התורה. במקומות רבים הוסיפו בתפילה ל המדינה את המילים "העמד בראשה אנשי חיל יראי אלוקים העושים רצונך".
שאלה: ברכת הגומל לאחר תאונה קשה: קרוב משפחתי עבר תאונה קשה ומאושפז מאז בבית חולים לאחרונה עבר למחלקה שיקומית. כרגע הוא משותק כמעט לגמרי בידיים וברגליים. מתי הוא צריך לברך הגומל? בהנחה שהשיקום יהיה ארוך מאוד ויימשך עוד זמן רב (גם לאחר השחרור) וכנראה שבכל מקרה השיקום יהיה חלקי מאוד ויישארו לו הרבה מוגבליות (אין כבר סכנה לחייו).
תשובה: כשיוכל לברך הגומל שיברך, כי ברכת הגומל היא לאו דוקא על ההחלמה אלא על ההצלה ממות לחיים.
שאלה: צום גדליה חובה או רשות: יש הטוענים שצום גדליה הוא צום רשות. אני תמיד ידעתי שזה עוד צום רגיל שבר בת מצווה חייבים בו אבל עושים בו הקלות. אז רשות או חובה?!
תשובה: צום גדליה הוא אחד מארבעת הצומות על החורבן והוא בימינו חובה. אולם הוא נחשב כאחד מהצומות הקלים שבהן מי שיש לו חולי אינו חייב לצום. שולחן ערוך אורח חיים, סימן תקמט, סעיף א: "חייבים להתענות בתשעה באב ובי"ז בתמוז ובג' בתשרי ובעשרה בטבת, מפני דברים הרעים שאירעו בהם". משנה ברורה סימן תקמט, ס"ק א: חייבים להתענות וכו' - והוא מדברי הנביאים כדכתיב בקרא (זכריה ח) צום הרביעי וצום החמישי וצום השביעי וצום העשירי וגו' ואח צום הרביעי זה י"ז בתמוז שהוא בחדש רביעי למנין החדשים וצום החמישי זה ט' באב שהוא בחודש החמישי וצום השביעי זה צום גדלי' שהוא בחודש השביעי וצום העשירי זה עשרה בטבת שהוא בחודש העשירי. וכל אלו הימים כל ישראל מתענים בהם מפני הצרות שאירעו בהם כדי לעורר הלבבות לפקח על דרכי התשובה ויהיה זה זכרון למעשינו הרעים ומעשה אבותינו שהיה כמעשינו עתה עד שגרם להם ולנו אותן הצרות שבזכרון הדברים אלו נשוב להטיב כמו שנאמר והתודו את עונם ואת עון אבותם וגו'. שולחן ערוך אורח חיים, סימן תקנ, סעיף א: "הכל חייבים להתענות ארבע צומות הללו ואסור לפרוץ גדר. הגה: מיהו עוברות ומיניקות שמצטערות הרבה, אין להתענות (הגהות מיימוני והמגיד פ"ה)  ואפילו אינן מצטערות, אינן מחוייבות להתענות אלא שנהגו להחמיר  ודוקא בג' צומות, אבל בט' באב מחוייבות להשלים (כדלקמן סי' תקנ"ד סעיף ה')".
שאלה: חזן השותה לשיעורים בצום: האם שליח ציבור שחייב לאכול בשיעורים, צריך לדווח על כך לרב או לגבאים בבית הכנסת בו הוא משמש כחזן? האם מבחינתם יש עדיפות לחפש שליח ציבור שאינו אוכל ושותה בשיעורים? ב ובברכת גמר חתימה טובה
תשובה: עליו להתייעץ עם הרב.
שאלה: עבודה כסוקרת בחול המועד: אני עובדת בתור סוקרת, האם מותר לי לעבוד בחול המועד? העבודה כוללת שיחה בטלפון והקלדה במחשב.
תשובה: לעניות דעתי, טוב להמנע מכך. אין בכך איסור ממש.
שאלה: כדורים נגד התקפים בצום: יש לי בעיה. אני סובלת מחרדה כללית, התקפי פאניקה, ואני לוקחת בבוקר כדור. האם מותר לי לקחת אותו עם מעט מים בבוקר, לגבי צום כיפור? אני יכולה במהלך היום לחטוף התקף חרדה רק מעצם העובדה שצום ולא להרגיש טוב ולהתקף בחרדה ואזדקק לקחת עוד כדור שירגיע, מה עושים במצב כזה?
תשובה: הכדור עצמו אינו אוכל ומותר לבולעו ללא מים. אם אין שום אפשרות אלא עם מים, יש לפגום את המים (בכמות הנחוצה בלבד) או ע"י הכדור עצמו או ע"י המסת חלק מכדור אקמול וכדו'.
שאלה: טיסה לחו"ל לצורך ברית: רציתי לשאול לגבי יציאה מהארץ. אחותי הנשואה ומשפחתה גרים באמריקה מזה שנה. בעז"ה עתיד להוולד להם בן נוסף. האם מותר לי לטוס לצורך השתתפות בשמחת הברית שתתקיים שם? יש לציין, שמעולם לא יצאתי מהארץ.
תשובה: עדיף לא לצאת לחוץ לארץ, שכל הדר בה כמי שאין לו אלוה.
שאלה: החזרת גזל למפעל: מה יעשה אדם שגזל בהיותו חילוני מספר חפצי מתנות במשך שנות עבודתו במפעל. היתה לו תחשה של שותף והוא נהג לתת מתנות לחתונות וכו לאנשים שונים וקרובי משפחה. איך יחזיר מבלי להסתכן במשפטים וכדו? במפעל היו שלשה שותפים ומי יודע אם עדין חיים, זה היה לפני הרבה שנים. המפעל עדיין קיים אך יתכן שיש שם אנשים אחרים, אולי בנים. האם אפשר להחזיר בתור צדקה לאנשים אחרים לפי הערכה?
תשובה: לאנשים אחרים בתור צדקה אי אפשר להחזיר. אם המפעל שייך ליורשים צריך לתת להם משהו בערך המשוער. כלומר אם אינך רוצה לתת ממש כסף או צ'ק כי זה יהיה חשוד, אתה יכול לתת איזו תרומה או מתנה, איזו תמונה וכדומה או להשאיר מעטפה באופן אנונימי. אם המפעל בבעלות אחרת אין צורך להחזיר למפעל אלא לבדוק אם יש יורשים לבעלים הקודמים ולהחזיר להם.
שאלה: תפילה בציבור ממרחק: יש לי קושי גדול להתפלל בציבור, ועל פי רוב קשה לי מאד להתרכז ולכוון את דעתי כראוי כשאני בסביבה הומה אדם. (ובכלל אינני אוהב ללכת לשמחות משפחתיות ואירועים גדולים וכד ). ידוע לי עד כמה חשובה תפילה בציבור אבל כשאני חושב "מה על חשבון מה" אני תוהה אם גם על זה נאמר לפום צערא אגרא, ואם כן, עם הרגישות הזאת שיש לי - עד כמה אני נדרש לדחוק את עצמי במצבים כאלה. ובכלל, ידוע שרחמנא לבא בעי ומה יועיל כאן מוצא שפתיים בלבד כאשר המחשבה טרודה ומבולבלת ואולי ספק אם אפשר לקרוא לזה תפילה. אני אוהב מאד להתפלל באריכות ובישוב הדעת דווקא בבית מדרש ריק ללא הפרעות אבל זה לא תמיד מתאפשר. מול ביתינו יש בית כנסת די קרוב ורואים את המתפללים. האם כשאני מתפלל איתם באותו הזמן, האם זה נחשב כתפילה בציבור? (ברור שזה עדיף מלהתפלל לגמרי ביחיד). כמו כן, האם אני צריך לעקוב אחריהם ולהשתדל להגיע לתפילת עמידה יחד איתם או די להעריך את הזמן ואין צורך לטרוח כל כך כדי להיות מתואם איתם בדיוק?
תשובה: כשאתה במקום אחר זה לא נחשב כתפלה בציבור. אולם יש לכך מעלה של תפלה בזמן שהציבור מתפללים. לענין זה, גם אם אתה מתפלל בערך לפי זמן התפלה יש בכך את המעלה. זה לא דומה למי שבבית כנסת שצריך ממש להתחיל ברגע שכל הציבור עומד לתפלה. בכל אופן, אולי תתפלל לחש ביחיד ואחר כך תלך לתפלת ציבור.
שאלה: כריתת עצי פרי: לפני הרבה שנים חבר שלי בנה בית, והוא כבר תקוע עם בנייתו הרבה זמן מסיבות כאלה ואחרות. לפני בנייתו היו בשטח הבית שני עצי פרי שבלית ברירה נכרתו, מה צריך לעשות כדי לתקן את הנעשה?
תשובה: אין מה לעשוות, מעוות לא יוכל תקון. באופן כללי, אנו משתדלים לתקן בדבר שנפגע, ועל כן אם נכרתו העצים יש להוסיף עצים בארץ ישראל. חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: ראש השנה בדיעבד: הייתי חולה מאוד במהלך כל ראש השנה וכתוצאה מכך לא יכולתי להגיע לתפילות, לארוחות ואפילו לא לתשליך. ידוע לי שיש ערך רב לימים אלו, שרובו מגיע מהתפילות, אך לא הרגשתי שום תחושה מיוחדת עקב המחלה. האם הרב יכול להמליץ לי על איזו דרך בא אוכל להשיג בכל זאת איזה תועלת עד יום הכיפורים שמגיע בשבוע הבא? כמו כן, אני מקווה שאין בעיה במקרה כמו שלי בקשר לזה שלא נוהגים לישון או להתבטל במהלך החג, מכייון שלצערי זה פחות או יותר כל מה שעשיתי.
תשובה: אם היית חולה יתקיים בך כל שנה שרשה בתחילתה מתעשרת בסופה. גמר חתימה טובה.
שאלה: תפילה וסליחות לפני הנץ: במקום שאני גר ישנם שני מנייני סליחות לאשכנזים. אחד מהם הוא בחמש ורבע ואחריו תפילה, שיוצא שהיא לפני "נץ החמה". במנין זה הסליחות והתפילה שלי הרבה יותר מכוונות. מה גם שלפעמים במנין זה חסר אנשים. האם מותר לי להתפלל עמהם לפני נץ החמה? אם אפשר לקבל פסיקה מרב אשכנזי.ב
תשובה: אם התפילה המוקדמת בכוונה רבה יותר - מותר.
שאלה: נדרים בעניין חלב נוכרי ואבקת חלב נוכרי: לפני מספר שנים לקחתי על עצמי לא לאכול חלב נוכרי ואבקת חלב נוכרי. כיום האיסור מקשה עלי מאוד. רציתי לדעת, האם זה נחשב נדר, ואם כן, האם אני יכולה להתיר אותו בתפילת "כל נדרי"? (אם כן - האם מספיקה קריאת "כל נדרי" או שמא עלי לקרוא ו או לעשות משהו בנוסף). ראיתי שכבר יש שאלות דומות באתר, אך ההבדל במקרה שלי הוא שכשלקחתי את זה על עצמי ידעתי שיש מתירים בעניין. למעשה, החמרתי על עצמי. וחתימה טובה
תשובה: הדבר נחשב כנדר ואי אפשר להיפטר בהתרת נדרים אלא צריך ללכת לרב שהוא ימצא פתח ויתיר את הנדר.
שאלה: התרת נדר לאחר החתונה: נדרתי נדר בקברו של רבי שמעון בר יוחאי שאם אתחתן עם בעלי הנוכחי, שאז עוד לא הכרנו אפילו, אז אני בכל שנה יעלה לקברו ולקבר יונתן בן עוזיאל, ובנוסף אקרא לבני ב"ה על שם רבי שמעון. לצערי אני לא מוצאת דרך לעמוד בנדר הזה. כיצד עושים התרת נדר? הרי התחתנו.
תשובה: תלכי לרב שימצא לך פתח ויתיר לך את הנדר.
שאלה: "עושה ה " בעשרת ימי תשובה: מדוע כל השנה אומרים "עושה במרומיו" ובעשרת ימי תשובה אומרים "עושה ה "?
תשובה: מכיון שבימים האלו יש דין, והקב"ה לוקח יותר את מידת המשפט בידו והפעילות של הפיצול ("אלו מיימינים ואלו משמאילים") יותר אקטואלית, ולכן אומרים "עושה ה ", מפני שבימים אלו כביכול הקב"ה צריך לעשות יותר מבשאר הימים.
שאלה: צום יום הכיפורים: בעבר שאלתי באופן ספציפי לגבי הצום. השאלה שלי היא כללית יותר. הצום קשה לי מאוד. אינני חולה, ב"ה, אך בצום אני עלולה להרגיש נורא. כאבי ראש קשים בחילות ולפעמים הקאות. עד היום השלמתי תמיד את הצום. פעמים רבות בסבל רב. ניסיתי הכל. להפסיק קפה, לאכול ולשתות לפי המלצות התזונאים, לקחת כדורים מיוחדים. גם בצומות אחרים כשאני מנסה לצום זאת התופעה אלא שאז איני משלימה. זה פשוט נורא, וזה גורם לי לחשוב לפעמים מחשבות קשות על החובה לצום ובמקום להיות מחוברת לקדושת היום אני מתוסכלת. סובלת וחרדה מאוד כבר מעכשו. מה עושים?
תשובה: זהו כנראה חיבורך לצום - הסבל. אומנם אם היה הסבל מסוכן היה מותר לך לאכול אך אם אינו מזיק אלא רק סבל בלבד אין בררה, זה מה שה' רוצה ממך ביוכ"פ. אם הסבל הוא גדול מאוד מאוד עד שאינך מסוגלת לעמוד על רגליך יש מקום להתיר שתיה של מים פגומים לשיעורין. את המים יש לפגום ע"י המסת כדור אקמול לתוך המים ולשתות 40 מ"ג בכל 10 דק'.
שאלה: ברכות השחר פעמיים: אם התעוררתי בשעה כלשהי בבוקר וקראתי את ברכות השחר ואת ברכות התורה, אבל נשכבתי במיטה וחזרתי לישון - כלומר מלכתחילה לא התכוונתי לקום ולחזור שוב לישון. האם שאני קמה בפעם השניה, והפעם לאורך כל היום, אני צריכה לחזור על נטילת ידיים וברכות השחר?
תשובה: את צריכה ליטול ידיים ללא ברכה. על ברכות השחר אין צורך לחזור.
שאלה: זמנה של ברית דחויה: נולד לנו פג במשקל נמוך לפני חודש וכרגע הוא הגיע לפי הרופא למשקל המותר בברית. האם ניתן לדחות, או אף רצוי לאחרי יום כיפור, או שאפשר ביום חמישי הקרוב ו בתשרי?
תשובה: באופן עקרוני, תינוק שאפשר למול אותו יש למול אותו מוקדם ככל האפשר. לכן יש לשאול מוהל מתי לדעתו יש למול ועל פי זה לעשות.
שאלה: קניית מצוות בית הכנסת : בבית הכנסת, בו אני מתפלל וחבר בהנהלתו, ישנו מתפלל שבמשך כל השנה שעברה קנה מצוות ולא שילם עליהן למרות פניות הנהלת ביה"כ אליו. ביה"כ אוסף היום תרומות לבניית מבנה הקבע וכל הכנסה הינה משמעותית לקופה זו. ולכן - הנהלת ביה"כ החליטה השנה שלא לאפשר לו לקנות מצוות (בצורה עדינה ומכובדת וכמובן ללא הלבנת פניו) ע"י כך שבכל פעם שהוא מציע מחיר למצווה או עלייה לתורה וכו אחד מחברי הנהלת ביה"כ מעלה עליו במחיר ובכך "קונה" כביכול את המצווה בעצמו. (נכון לעכשיו עשינו זאת אך ורק בראש השנה). בפועל ביה"כ אף הוא לא משלם על המצווה. שאלתי היא: 1.האם נכונה הדרך הזו? 2.מה בנוגע לאותו חבר הנהלה ש"קנה" כביכול את המצווה, האם עליו לשלם?
תשובה: לפני מכירת המצות שמי שלא שלם על המצות הקודמות לא יכול להששתף בקנית מצות חדשות. אותו חבר ועד שקנה יכול לכבד את אותו אדם שהציע פחות קצת שהאיש שאינו משלם ובתנאי שישלם כמה שהיה מוכן לשלם. מחר ההנהלה פטור מלשלם אך כיון שזכה במצוה יש מקום שיתן איזה תרומה.
שאלה: ערבית של מוצש"ק: כאשר החזן טעה ואמר בערבית של מוצש"ק אחרי שמו"ע קדיש שלם במקום חצי קדיש, ואח"כ אמרו הציבור ויהי נעם ו ובא לציון - איזה קדיש יש לאמר לאחר מכן, חצי קדיש או קדיש שלם? ומדוע?
תשובה: אם אמר החזן כבר קדיש תתקבל אין לחזור לאומרו שוב, ואפשר לומר אחרי ויהיה נועם ובא לציון חצי קדיש, אך לא תתקבל, כי קדיש שלם נתקן על התפילה.
שאלה: עשיית תנאי בתחילת השנה: כעת בתחילת השנה, ישנם עניינים שמועיל בהם לעשות "תנאי" פעם אחת עבור כל השנה כולה. לדוגמא: שאישה תתנה שאינה מקבלת שבת בהדלקת נרות אלא בכניסת שבת ממש. רציתי לדעת, האם ישנם עוד עניינים כאלו שמועיל בהם עשיית תנאי פעם בשנה עבור כל השנה? אשמח גם למקור.
תשובה: אפשר לעשות תנאי כזה כל זמן שרוצים ולא דווקא בראש השנה. התרת נדרים נוהגים לעשות בערב ראש השנה, אבל אפשר לעשות תנאי בכל השנה.
שאלה: ציור ומלאכה לילדים בחול המועד: האם מותר להציע לילדים חוברות צביעה בחול המועד? מה הדין לגבי גזירה והדבקת מדבקות? מאיזה גיל לחנך להמנעות מזה? (אם אסור)
תשובה: אם זהו עיסוקם היחיד - מותר.
שאלה: חתימה בראש השנה: אומרים שבראש השנה צדיקים נחתמים לחיים ורשעים למיתה ובינוניים תלויים ועומדים עד יו"כ. אנו רואים אנשים שנפטרים גם בתוך עשרת ימי תשובה - כלומר: הם כבר נחתמו בראש השנה. סביר להניח כי לא כל מי שנפטר בימים אלו רשע גמור ולכן נחתם למיתה בראש השנה. אם הרב יוכל להסביר את הכוונה במשפט, ומה משמעותו - האם כל מי שנפטר במהלך השנה נחתם למיתה בראש השנה יו"כ כי הוא רשע, הרי ישנם גם צדיקים גמורים שנחתמים למיתה?
תשובה: : ראשית יש מחלוקת האם הממירא שנחתמים רשעים גמורים בראש השנה הוא נוגע לזכות בעולם הבא או שהכוונה דין לגבי העולם הזה. לפי שיטת תוס' לגבי העולם הזה כולם נחתמים ביום הכיפורים. בנוגע לדין שנוגע לעולם הזה מבאר הר"ן שאין הכוונה רשע גמור או צדיק גמור אלא הכוונה צדיק בדין זה או חייב בדין זה. וכוונתו על פי הגמ' שמבארת שרק מי שהוא צדיק גמור לא מתייסר כלל בעולם הזה. אולם למי שיש אפילו חטא אחד הקב"ה מייסר אותו בעולם הזה כדי שיגיע טהור ומזוכך לעולם הבא. אם כן כל מי שנפטר מן העולם אין אנו יודעים האם הוא צדיק או רשע. מעבר לשאלת הדין אנו יודעים שלכל אחד יש קצבת חיים שנקצבה לו מראש. הדין הוא האם לשנות ממה שנקצב בתחילת לידתו של האדם ומה יהיה איכות החיים של האדם בעולם הזה. אם כן מי שנפטר מן העולם אין אנו יודעים האם פטירתו קשורה למעשיו שמחמתם האריכו או קוצרו את קצבת חייו או שמא זוהי קצבת החיים שמראש נקבע לאדם בכדי שיעשה את שליחותו בעולם.
שאלה: יציאה ידי חובה בערבה של גידולי מים: האם יוצאים ידי חובה של מצוות ארבעת המינים בענפי ערבה שצמחו בענף שהשריש בתוך דלי מים ללא עפר בכלל?
תשובה: החיי אדם לא רצה לארבעת המינים מעציץ שאינו נקוב. כמו כן, בגידולי מים יש מחלוקת לעניין שביעית, האם יש בזה גדר של גידול או לא. ועל כן, עדיף שלא לקחת ענפים אלו לערבה. חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: הריון מתקדם וצום יום הכיפורים: אשתי נמצאת בשבוע ה-25 להריונה (תחילת השליש השלישי). בתחילת ההריון היא סבלה רבות מבחילות והקאות אבל ב"ה עכשיו זה עבר לה. מאידך, היא סובלת מסחרחורות ולעיתים גם מחולשה וייתכן שיש לה סכרת הריון (תשובה סופית נקבל ערב החג). הרופאה אמרה לה, שכמו לכולן, היא ממליצה לה גם לא לצום. אני מיד ביטלתי את דבריה היות והם היו גורפים ולא ענו באופן מיוחד על המקרה שלה. האם בכל זאת, בשלב הקריטי הזה של תחילת השליש האחרון להריון ניתן להקל עליה מעט במקרה הצורך, הואיל וקיים סיכוי שיתחילו צירים בגלל הצום. שנה טובה וחתימה טובה
תשובה: הרופאים ממליצים באופן גורף לכל אשה בהריון שלא לצום. הסיבה העיקרית היא משפטית, הם רוצים להיות מכוסים מפני כל תביעה אפשרית. אולם גניקולוג בכיר אמר לי, שאישה בריאה יכולה לצום גם בהריון בתנאי שתשתה הרבה לפני הצום ותימנע מאיבוד נוזלים בצום עצמו, שתנוח הרבה ותתפלל את רוב התפילות בבית. אך אם יש לאישה בהריון בעיה מיוחדת, יש מקום להתיר לה שתיה ואכילה בשעורים לפי הצורך. לכן, יש לשאול את הרופא האם המלצתו היא רוטינית או שהיא אישית בגלל הנסיבות המיוחדות. המתינו אפוא לתוצאות הבדיקה ותתייעצו עם הרופא. בכל מקרה, אם היא תרגיש מאוד לא טוב בצום שתשתה כ-40 מ"ג מיץ ענבים טבעי מהול במים בכל 9 דקות. ואם יש צורך אפשר לצמצם את ההפסקות ל-7 דקות ואף ל-5 דקות.
שאלה: לשמור על קשר בתקיעת כף: לכבוד הרב מעשה שהיה בליל ר"ה דהשתא. שני אברכים שוחחו ביניהם על הצורך לשמור קשר עם הישיבה גם לאחר שעוזבים אותה. במהלך השיחה אמרו חצי בצחוק שבעוד 30 שנה ייפגשו בישיבה בסעודת ליל ר"ה, ואף לחצו ידיים ואמר ו"תקיעת כף". תוכ"ד הבינו שטעו וחזרו בהם. נפשם בשאלתם, מה הדין? האם זהו נדר? ואם כן, האם צריכים להתירו ע"י פתח וחרטה?
תשובה: בין כה וכה מוסרים מודעה בערב ר"ה שכל הנהגה טובה שמקבל עליו אינו רוצה בה אלא אם כן יודע בשעת הנדר על המודעה ואע"פ רוצה שיהיה נדר, אבל אם שכחו את המודעה בשעת הנדר הוא מבוטל.
שאלה: שתי מזוזות ומשקוף אחד: אני גרה בדירה שכורה. המזוזות בבית מאוד ישנות וצמודות חזק למשקוף וקשה להוציאם. האם מותר לשים מזוזות מתחת למזוזות הקיימות?
תשובה: לא. אין לעשות שני מזוזות אלא להביא מומחה שיוריד את המזוזות ויחליף אותם.
שאלה: מעלית ביום כיפור: אני מבקשת לדעת אם מותר להשתמש במעלית שבת ביום כיפור, כי אני גרה בקומה 7 וקשה מאוד לעלות ברגל. גמר חתימה טובה ו על תשובתכם בהקדם.
תשובה: אם המעלית פועלת אוטומטית בהכשר הלכתי - מותר.
שאלה: יום כיפור לחולת צליאק: האם ילדה בת 14 עם רגישות לגלוטן צריכה לצום ביום כיפור? היא סובלת מ"צליאק" וכאשר היא אוכלת גלוטן הוא מפריע להתפתחות שלה.
תשובה: איני מבין, אם היא תצום היא לא תאכל גלוטן, אם כן, מה הבעיה?
שאלה: אכילת דגים בשבת: האם יש כללים מיוחדים לאכילת דגים בשבת?
תשובה: אין לאכול דגים עם בשר (בכל ימות השבוע) ואף לא לאכול בשר עם כלים שאכלו בהם דגים (ואף להפך). נהגו לאכול קודם את הדגים ורק לאחר מכן את הבשר. בשבת יש לשים לב שלא לברור את העצמות מתוך הדג אלא להשתדל להוציא את בשר הדג מהעצם. בתוך הפה ניתן להוציא את העצמות. כמו כן, בשבת בבוקר לא ניתן לחמם גד עם הרוטב שלו.
שאלה: אזכרה במלאת שנה בחול המועד סוכות: אימי נפטרה בשנה שעברה, י"ז בתשרי, חול המועד סוכות. השנה אנחנו רוצים לערוך לה אזכרה על-פי התאריך העברי, ששוב כמובן יוצא בחול המועד סוכות. האם ניתן לערוך אזכרה בתאריך זה, אם לא, מה עלינו לעשות?
תשובה: אין עולים לקבר ולא עושים אזכרה בחול המועד. יש הנוהגים להקדים את האזכרה לפני החג ויש שמאחרים לאחר החג. מאחר וזה לא בזמנו לא צריך מיד לאחר החג או לפניו אלא ניתן לקבוע זמן מתאים.
שאלה: מנהגי חתן וכלה בשנה הראשונה לנישואיהם: יש מנהג אצל עדות המזרח (מרוקאים) שחתן וכלה בשנה הראשונה של הנישואים לא הולכים לבית העלמין. 1. האם הכוונה גם לא ללכת לקברי צדיקים בשנה הראשונה לחתונה? 2. מה קורה במקרה שהחתן אמור ללכת לאזכרה של אביו והוא בן זכר יחיד אשר הוא אמור להגיד את הקדיש? מה עושים במצב כזה?
תשובה: 1. מותר ללכת לקברי צדיקים גם בתוך השנה הראשונה לנישואין. 2. בית עדיף, ולכן אם לבעלך הדבר מאוד חשוב תלכי לאזכרה ואם אפשר תמנעי מלעלות לקבר עצמו.
שאלה: אורך הגדילים בציצית תכלת: א. האם גם כשקושרים שבע חוליות בציצית תכלת צריך שאורך הגדיל יהיה ארבעה אגודלים? בציצית כזו אפשר לעשות גדיל קצר הרבה יותר. ב. אם כן - האם באורך הגדיל נכלל הקשר שלפני החוליות?
תשובה: צריך לכתחילה שיהיה בחלק המאונך 4 גודלים (אחרי הקשירות) גם בתכלת, אמנם אם התקצרו לאחר מכן זה ר.